cyanic-selkie/wikianc huggingface dataset:
একনাথ রানাডে
জন্ম ও শিক্ষা জীবন
একনাথ রানাডে'র জন্ম মহারাষ্ট্রের অমরাবতী জেলার টিমতলা নামক এক ছোট্ট  গ্রামে। পিতা রামকৃষ্ণ রানাডে ছিলেন  রেলওয়ের স্টেশন মাস্টার  ও মাতার নাম রমাবাঈ। এদের  চার পুত্র সন্তানের কনিষ্ঠ ছিল  একনাথ। অন্যরা যথাক্রমে কাশীনাথ, বিশ্বনাথ ও রঘুনাথ। এদের দুই ভগিনী ছিল তারা কৌশল্যা (আক্কা) ও কৃষ্ণা (তাঈ)। সেসময় সেই গ্রামে শিক্ষার আলো বলতে কিছুই ছিল না। সেকারণে একনাথ নাগপুরে চলে আসেন। নাগপুরে জ্যেষ্ঠ ভ্রাতা কাশীনাথের তত্ত্বাবধানে লেখাপড়া করেন। ভ্রাতার বাড়ির কাছেই ছিল রাষ্ট্রীয় স্বয়ংসেবক সঙ্ঘের শাখা। ছাত্রাবস্থায় সহজাত কৌতূহল নিয়ে শাখার ক্রিয়াকলাপ  পর্যবেক্ষণ করতেন। সংযোগবশত সঙ্ঘ প্রধান ডক্টর কেশব বলিরাম হেগডগেওয়ারের সাথে পরিচয় ঘটে এবং  সংঘের বালক শাখায় তার দেশসেবার শিক্ষা শুরু হয়। ম্যাট্রিক পরীক্ষা পাশের পর একনাথ সঙ্ঘপ্রচারক হবার ইচ্ছা প্রকাশ করেন। কিন্তু ডক্টর সাহেব তাকে আরো পড়াশোনা করার উপদেশ দেন। ১৯৩২ সালে নাগপুরে মিশনারি দ্বারা পরিচালিত  হিসলপ কলেজে ভরতি হন। ১৯৩৭ সালে দর্শনশাস্ত্রে স্নাতক ও নাগপুর বিশ্ববিদ্যালয় থেকে এম.এ হন এবং সঙ্ঘ-প্রচারক হিসাবে নিজেকে নিয়োজিত করেন। তার  কাজের মূল এলাকা ছিল মধ্যপ্রদেশ। ১৯৩৮ সালে তাঁকে মহাকৌশলের কার্য সমর্পণ করা হয়। মধ্যপ্রদেশে অবস্থান কালে সাগর বিশ্ববিদ্যালয় বর্তমানে ডঃ হরিসিং গৌর বিশ্ববিদ্যালয় থেকে আইন পাশ করেন ।
সমাজকর্মী হিসাবে জাতির সেবায়
রাষ্ট্রীয় স্বয়ং সেবক সংঘের নানা দায়িত্ব গ্রহণ করে জাতির সেবায় আত্ম নিয়োগ করেন। এক সময় সংঘের সাধারণ সম্পাদকের দায়িত্বও গ্রহণ করেছিলেন। তবে তিনি কংগ্রেসের অধিবেশনে উপস্থিত থেকে সকলের সাথে সদ্ভাব বজায় রেখে গেছেন। ১৯৪৮ সালে মহাত্মা গান্ধীর হত্যার পর রাজনৈতিক প্রতিহিংসায় তৎকালীন নেহরুর কংগ্রেস সরকার সংঘকে নিষিদ্ধ ঘোষণা করেছিল। এম এস গোলওয়ালকর সহ কর্মকর্তারা কারারুদ্ধ হন। সেই কঠিন সময়ে তিনি ভিতর থেকে  নেতৃত্ব দিয়েছেন। সত্যাগ্রহে চালিয়ে এবং গোপনে  তৎকালীন স্বরাষ্ট্র মন্ত্রী সর্দার বল্লভ ভাই প্যাটেলের সাথে সংযোগ রেখেছিলেন। অতঃপর   ১৯৪৯ সালের ১১ ই জুলাই  নিষেধাজ্ঞার অবসানে সংগঠনকে নতুনভাবে গড়ে তুলতে সঠিক পথে কাজ করেছেন। তৎকালীন পূর্ব পাকিস্তান থেকে নির্বাসিত হিন্দুদের পুনর্বাসনের জন্য সংঘ কলকাতায় 'বাস্তুহারা সহায়তা কমিটি' গঠন করে। এই প্রকল্পের সমস্তকাজ একনাথ পরিচালনা করেছিলেন। ১৯৫০ সাল থেকে ১৯৫২ ক্ষেত্রীয় প্রচারক হিসাবে বাংলা আসাম উড়িষ্যা দিল্লি পাঞ্জাব সহ দেশের বিভিন্ন স্থানে ঘুরেছেন। তিনি তার কথার মাধুর্যে মানুষকে প্রভাবিত করতে পারতেন। এ বিষয়ে তার পারদর্শিতা বিদ্যালয়ে পাঠের সময়ে অর্জন করেন।
বিবেকানন্দ রক মেমোরিয়াল ও তার ভূমিকা
নানা বাধা-বিপত্তির মধ্যে একনাথ রানাডে ভারতের দক্ষিণতম প্রান্তে মূল ভূখণ্ড হতে ৪০০ মিটার দূরে বিবেকানন্দ শিলার উপর অপরূপ সুন্দর 'বিবেকানন্দ শিলা স্মৃতিসৌধ' নির্মাণ করে তিনি নিজ আদর্শের প্রতি তার একাগ্র সাধনা, কঠোর সংকল্প ও সকল কাজে পরম উৎকর্ষের প্রতি তার তীক্ষ্ম আগ্রহের স্বাক্ষর রেখে গেছেন। স্থানীয় ধর্মান্তরিত খ্রীষ্টান মানুষের আপত্তি,  রাজ্য সরকারের  বিরোধিতা, কেন্দ্রীয় সরকারের অনুমতিতে দীর্ঘসূত্রতা সহ স্মারক নির্মানের প্রয়োজনীয় অর্থের সংস্থান প্রভৃতির জন্য তার মত এক সমন্বয়কারী ব্যক্তির প্রয়োজন ছিল সেই মুহূর্তে। বিবেকানন্দর জন্মশতবর্ষে স্মারক গ্রন্থ প্রকাশ করে যে প্রভূত খ্যাতি তিনি অর্জন করেছিলেন সেটির সাথে তার রাজনৈতিক অলিন্দে অবাধ বিচরণ,রামকৃষ্ণ মিশনের সান্নিধ্য সর্বোপরি সঠিক কর্মযোগ দীক্ষিত হওয়ার কারণে সব কিছু যেন তার কাছে সহজ হয়ে গিয়েছিল। স্মৃতি সৌধ নির্মাণের জন্য ১.২৫ কোটি টাকার  অর্থ সংগৃহীত হয় ও বিবেকানন্দ জাতীয় স্মৃতিসৌধের স্বপ্ন বাস্তবায়িত হয় ১১৯৭০ সালে সেপ্টেম্বর মাসে। এখন এটি তীর্থক্ষেত্র হিসাবে  সমগ্র ভারত ও বিদেশ থেকে লক্ষ লক্ষ পর্যটকের কাছে আকর্ষণ স্থল হিসাবে পরিণত হয়েছে। ১৯৭২ সালে বিবেকানন্দ শিলা স্মারক সমিতি  আধ্যাত্মিক ভিত্তিতে গঠিত "বিবেকানন্দ কেন্দ্র " এক সেবা প্রতিষ্ঠানে পরিণত হয় এবং স্বামী বিবেকানন্দর ত্যাগ ও সেবার দ্বিবিধ আদর্শকে অনুসরণ করে চলেছে। কালক্রমে, একনাথ রানাডে এই কেন্দ্রের সাধারণ সম্পাদক নির্বাচিত হন এবং ১৯৭৮ সালে সভাপতি হন। তিনি 'বিবেকানন্দ কেন্দ্র ইন্টারন্যাশনল, কন্যাকুমারী' নামে এক সহায়ক সংগঠন প্রতিষ্ঠা করেন। বিবেকানন্দর সমস্ত ধ্যানধারণাকে মূল শক্তি ভেবে অক্লান্ত প্রচেষ্টায় লক্ষ্যে   পৌঁছেছেন তা সে স্মৃতিসৌধ নির্মাণের ক্ষেত্রে হোক, বাস্তুহারাদের কল্যাণে হোক বা সংঘের কর্মপন্থায় হোক - সর্বত্রই। কেবল কর্মে বিশ্বাস করতেন তিনি। কিন্তু কোন কর্মেই সাফল্যের পিছনে নিজেকে বিখ্যাত করার জন্য ভাবেননি কখনো। তবে বিবেকানন্দময় জীবন-যাপন করে একনাথ রানাডে অমর ও অজেয় হয়ে আছেন একমাত্র কর্মযোগের কারণে।
অন্যান্য
একনাথ রানাডে সংঘের কাজ, সমাজ সেবা মূলক কাজকর্ম ছাড়াও পত্রিকা সম্পাদনার কাজেও নিয়োজিত ছিলেন। বিবেকানন্দ কেন্দ্র থেকে প্রকাশিত  'যুবভারতী' নামে ইংরাজী মাসিক, 'ব্রহ্মবাদিন' নামে ইংরাজী ত্রৈমাসিক ও 'বিবেকানন্দ কেন্দ্র পত্রিকা' নামে ইংরাজী ষান্মাসিক পত্রিকার প্রধান সম্পাদক ছিলেন। একসময় তিনি ভারত সরকারের বিদেশ মন্ত্রকের অধীন ইণ্ডিয়ান কাউন্সিল ফর কালচারাল রিলেশনস এর সদস্য ছিলেন।
মৃত্যু
১৯৬২ সালের ২২ আগস্ট গণেশ চতুর্থীর দিন একনাথ রানাডে প্রয়াত হন।
লেক্সি টাইলার
লেক্সি টাইলার (জন্ম: ১৬ মে ১৯৮৩) একজন মার্কিন ইরোটিক মডেল এবং পর্নোগ্রাফিক অভিনেত্রী। তিনি মে ২০০৯ সালে পেন্টহাউস গার্ল অফ দ্য মান্থ ছিলেন।
ক্যারিয়ার
২০০৩ সালে রিয়েল এক্সএক্সএক্সএক্স লেটারস ৩ এর মাধ্যমে তিনি প্রাপ্তবয়স্ক চলচ্চিত্রে আত্মপ্রকাশ করেন। তারপর থেকে তিনি ভিভিড এন্টারটেইনমেন্টের চলচ্চিত্র যেমন ক্রাই উলফ, উইকেড পিকচার্স থেকে কক স্টার এবং ডিজিটাল প্লেগ্রাউন্ড থেকে চিয়ারলিডারস এবং বেবিসিটার নামে চলচ্চিত্রে অভিনয় করেছেন।
সওয়াব (পাকিস্তানি ধারাবাহিক)
সওয়াব ( / ثواب; অর্থ: প্রতিদান) হলো একটি পাকিস্তানি রমজান বিশেষ ধারাবাহিক নাটক, যা মূলত হাম সিতারায় ২০১৫ সালের ১৮ জুন থেকে ১৭ জুলাই এবং তারপরে ২০১৬ সালের ৭ জুন থেকে ৬ জুলাই পর্যন্ত প্রধান চ্যানেল হাম টিভিতে সম্প্রচারিত হয়েছিল। নূর-উল-হুদা শাহ নির্বাহী প্রযোজক এবং নির্মাতা হিসাবে কাজ করেছেন, এটি পরিচালনা করেছেন ফুরকান টি. সিদ্দিকী, চিত্রনাট্য রচনা করেছেন গজালা নকভি এবং মুমিনা দুরাইদ তার প্রতিষ্ঠান এমডি প্রোডাকশন্সের অধীনে প্রযোজনা করেছেন। এতে সানা নওয়াজ, আবিদ আলী, সামিনা আহমেদ, সোহেল সমীর, ইয়াসরা রিজভী এবং খালিদ মালিক মুখ্য চরিত্রে অভিনয় করেছেন।
পটভূমি
নিমরা বড় যৌথ পরিবারে বাস করা এক অল্পবয়সী গৃহবধূ। শ্বশুরের একমাত্র পুত্রবধূ হওয়ার কারণে রমজানে তিনি তার রান্নার দক্ষতায় সবাইকে সুখী করার জন্য কঠোর লড়াই করে গেলেও কূটবুদ্ধির শাশুড়ির সাথে নিজেকে মানিয়ে নেওয়া, ধূর্ত বড় ননদ এবং বেখেয়ালি স্বামীর সাথে কাজ করা তার পক্ষে কঠিন এবং মানসিক আঘাত হয়ে ওঠে। বেচারি নিমরা তার পরিবারের জন্য অনেক কষ্ট ভোগ করে।
প্রশংসা
এই ধারাবাহিকটি বাস্তবতা এবং সংস্কৃতির সামঞ্জস্যের জন্য অসংখ্য প্রশংসা কুড়ানোর পাশাপাশি রমজান মাসে সর্বাধিক সফল ধারাবাহিক নাটকের তালিকায় নাম করে নিয়েছিল।
দপ্তরবিহীন মন্ত্রী
কোন সরকারের দপ্তরবিহীন মন্ত্রী হচ্ছেন এমন একজন মন্ত্রী যিনি কোন নির্দিষ্ট মন্ত্রণালয়ের দায়িত্বপ্রাপ্ত নন। অর্থাৎ এদের কোন দপ্তর থাকে না। সাধারণত:প্রধানমন্ত্রী মণ্ত্রীদের মধ্যে দায়িত্ব বণ্টন করে থাকেন। কোন মন্ত্রণালয়ের দায়িত্ব না দিয়েও প্রধানমন্ত্রী কোন কোন সময় এ ধরনের মন্ত্রী নিয়োগ করতে পারেন। তবে প্রধানমন্ত্রীর পক্ষ থেকে এদের বিশেষ ধরনের দায়িত্ব দেয়া হয়। দপ্তরবিহীন মন্ত্রী অন্যান্য ক্যাবিনেট মন্ত্রীদের সমান আর্থিক ও অন্যান্য সুবিধা, মর্যাদা ও রাষ্ট্রীয় সুরক্ষা পেয়ে থাকেন যেমন তারা গাড়ীতে জাতীয় পতাকা লাগাতে পারেন। তবে তারা মন্ত্রী সভার সভায় যোগ দিতে পারবেন কি না তা নির্ভর করে প্রধানমন্ত্রীর মর্জ্জির ওপর।
বাংলাদেশ
বাংলাদেশে দপ্তরবিহীন মন্ত্রী নিয়োগ দেওয়া হয় মন্ত্রিসভা বণ্টন বা নতুন নিয়োগের সময়। সমসাময়িক কালে একজন দপ্তরবিহীন মন্ত্রীকে নিয়োগ দেওয়া হয় ২৮ নভেম্বর ২০১১ সালে। তিনি হলেন :
কানাডা
অনেকক্ষেত্রে দপ্তরবিহীন মন্ত্রী নিছক নিয়োগ হিসেবে দেখা হলেও কানাডায় এই ভূমিকাটি অনেক গুরুত্বপূর্ণ মানুষ পালন করেছেন যাদের মধ্যে আছেন প্রাক্তন প্রধানমন্ত্রী।
ডেনমার্ক
তিনজন নিয়ন্ত্রক মন্ত্রী দ্বিতীয় বিশ্বযুদ্ধের সময় দপ্তরবিহীন মন্ত্রী হিসেবে কাজ করেছেন।
ঈসরাইল
দপ্তরবিহীন মন্ত্রী নিয়োগ দেওয়ার ঘটনা ঈসরাইলে প্রায় নিয়মিত। এর প্রধান কারণ শরিক দলগুলোর প্রধানদের নিয়ে মন্ত্রিপরিষদ গঠন করা। বর্তমান সময়ের সকল মন্ত্রিসভায় এধরনের নিয়োগ ছিল। ১৯৪৯ সালের পর থেকে নিয়োগ দেওয়া দপ্তরবিহীন মন্ত্রীদের একটি তালিকা নিচে দেওয়া হলো :
রেচেল কোরিন
রেচেল কোরিন (Rachel Korine; জাত সাইমন; জন্ম: এপ্রিল ৪, ১৯৮৬) একজন আমেরিকান অভিনেত্রী। তিনি সেপটাইন, মি. লোনলি (২০০৭) এবং ট্র্যাশ হাম্পারস (২০০৯) ইত্যাদি চলচ্চিত্রে অভিনয় করেন। এছাড়াও তিনি তার স্বামী হারমনি কোরিন রচিত এবং পরিচালিত স্প্রিং ব্রেকার্স (২০১২) চলচ্চিত্রেও অভিনয় করেন।
প্রাথমিক জীবন
কোরিন ১৯৮৬ সালে ন্যাশভিল, টেনেসি, মার্কিন যুক্তরাষ্ট্রে জন্ম নেন। এবং তিনি এখানেই বেড়ে উঠেন।
থমাস চার্লস হোপ
থাম্ব|Bust of Thomas Charles Hope by Sir John Steell, Old College, University of Edinburgh থাম্ব|৩১,মোরে প্লেস, এডিনবরা থাম্ব|300x300পিক্সেল| হোপের সমাধি, গ্রেফায়ার্স কিরকিয়ার্ড, এডিনবরা থমাস চার্লস হোপ FRSE FRS PRCPE FFPSG(২১ জুলাই ১৭৬৬ – ১৩ জুন  ১৮৪৪) ছিলেন একজন প্রখ্যাত বৃটিশ চিকিৎসক, রসায়ন বিজ্ঞানী এবং অধ্যাপক।. তিনি স্ট্রনশিয়াম নামে এক নতুন মৃৎক্ষার ধাতু আবিষ্কার করেন।, তার নামাঙ্কিত পরীক্ষা হোপস্ এক্সপেরিমেন্ট-এর মাধ্যমে দেখান যে, ৪ ডিগ্রি সেন্টিগ্রেড তাপমাত্রায় জলের ঘনত্ব সবচেয়ে বেশি।
১৮১৫ খ্রিস্টাব্দে হোপ রয়াল কলেজ অব ফিজিসিয়ান্স অব এডিনবরার সভাপতি (১৮১৫-১৯) এবং যখন ওয়াল্টার স্কট এবং থমাস ম্যাকডুগাল ব্রিসবেন সভাপতি (১৮২৩ -৩৩) ছিলেন তিনি রয়াল সোসাইটি অব এডিনবরা'র সহ-সভাপতি নির্বাচিত হন।
তিনি এডিনবরা বিশ্ববিদ্যালয়ে রসায়নের উপর একটি  পুরস্কার চালু করেন।।
চার্লস ডারউইন ছিলেন হোপের অন্যতম ছাত্রদের একজন। চার্লস ডারউইনও বিশ্ববিদ্যালয়ে হোপের রসায়নের বক্তৃতার বহু প্রশংসা করেছেন, না হলে তার রসায়ন শিক্ষা মূলত নিস্তেজ হত।
জীবনের প্রথমার্ধ
থমাস চার্লস হোপের জন্ম ১৭৬৬ খ্রিস্টাব্দের ২১ শে জুলাই এডিনবরায় । পিতা জন হোপ ছিলেন বিশ্ববিদ্যালয়ের উদ্ভিদবিদ্যার অধ্যাপক এবং মাতা জুলিয়ানা (নী স্টিভেনসন) ছিলেন এডিনবরার এক চিকিৎসকের কন্যা। তাঁদের পাঁচ সন্তানের মধ্যে থমাস চার্লস ছিলেন তৃতীয় পুত্র। চার্লসের প্রাথমিক শিক্ষা এডিনবরায় তাঁদের বাড়ির কাছেই এক উচ্চ বিদ্যালয়ে। তবে তেরো বৎসর বয়সে  এডিনবরা বিশ্ববিদ্যালয়ে ভর্তির আগে ডামফ্রিজের এক স্কুলে পড়াশোনা করেন। অল্পদিনেই  উদ্ভিদবিদ্যায় তিনি দক্ষতা অর্জন করেন,  কিন্তু ১৭৮৬ খ্রিস্টাব্দে কুড়ি বৎসর বয়সের সময় তার পিতৃবিয়োগ হয়। ১৭৮৭ খ্রিস্টাব্দে তিনি এম.ডি স্নাতক হন। এবং প্যারিস ইউনিভার্সিটিতে পড়াশোনা করেছিলেন । বিশ্ববিদ্যালয়ে অধ্যাপক জোসেফ ব্ল্যাকের ছাত্র ছিলেন তিনি।
তিনি প্রখ্যাত চিকিৎসক আলেকজান্ডার স্টিভেনসনের ভ্রাতুষ্পুত্র ছিলেন।
গ্লাসগো বিশ্ববিদ্যালয় এবং স্ট্রনশিয়াম আবিষ্কার
১৭৮৭ খ্রিস্টাব্দে তিনি গ্লাসগো বিশ্ববিদ্যালয়ে রসায়নের অধ্যাপক নিযুক্ত হন এবং ১৭৮৯ খ্রিস্টাব্দে ঔষধবিজ্ঞানের অধ্যাপক হন।
১৭৮৮ খ্রিস্টাব্দের জানুয়ারি মাসে জন ওয়াকার, ড্যানিয়েল রাদারফোর্দ এবং আলেকজান্ডার মনরোর প্রস্তাব অনুযায়ী তিনি রয়াল সোসাইটি অফ এডিনবরার ফেলো নির্বাচিত হন।
১৭৯১-৯২ খ্রিস্টাব্দে হোপ যে রাসায়নিক মৌল  এর উপরে পরীক্ষা-নিরীক্ষা শেষ করেন তার প্রাপ্তিস্থান ছিল পশ্চিম হাইল্যান্ডের এক গ্রাম  স্ট্রনশিয়ান'-এ। স্ট্রন্টিয়ানাইট ছিল বলেই মৌলটির নাম দেন স্টনটিয়াম। পরে মৌলটির নাম স্ট্রনশিয়াম রাখা হয়। ১৭৯৩ খ্রিস্টাব্দের ৪ঠা নভেম্বর হোপ তার পর্যবেক্ষণ  "অ্যান অ্যাকাউন্ট অফ এ মিনেরাল ফ্রম স্ট্রনশিয়ান অ্যান্ড অফ এ পিকিউলিয়র স্পাইসেস অফ আর্থ হুইচ ইট কনটেন্স" শীর্ষক বিবরণীতে রয়াল সোসাইটি অব এডিনবরা'য় উপস্থাপন করেন।
হোপ তার অন্য এক পরীক্ষায় দেখান জলের ঘনত্ব অধিক হওয়ার ফলে বরফ বা আইসবার্গগুলি জলের উপরে ভাসে।
এডিনবরা এবং বিশ্ববিদ্যালয়
হোপ ১৭৮৮ খ্রিস্টাব্দে রয়াল সোসাইটি অফ এডিনবরার ফেলো নির্বাচিত হন এবং ১৮২২ খ্রিস্টাব্দ হতে ১৮৩৩ খ্রিস্টাব্দ পর্যন্ত এর সহ-সভাপতি ছিলেন।
১৭৯১ খ্রিস্টাব্দে তার পিতৃব্য চিকিৎসক আলেকজান্ডার স্টিভেনসনের মৃত্যু পর গ্লাসগো বিশ্ববিদ্যালয়ে  তার উত্তরাধিকারী হিসাবে মেডিসিনের অধ্যাপক হন।
১৭৯৫ খ্রিস্টাব্দে জোসেফ ব্ল্যাক হোপকে গ্লাসগো বিশ্ববিদ্যালয়ে (১৭৯৫ - ১৭৯৯) সময়ের তার সহকারী এবং মেডিসিন ও রসায়নের পরবর্তী (১৭৯৯- ১৮৪৩) সময়ের উত্তরসূরি নির্বাচন করেন। হোপের লক্ষ্য ছিল তার রাসায়নিক ফলাফলের নির্দেশ ও মেডিসিনের উপযোগী করে পুরোপুরি সুসংহত করা।
১৮০০ খ্রিস্টাব্দে হোপ বার্ষিক 'এডিনবার্গ অ্যারো' নামক ধনু-প্রতিযোগিতায় জয়লাভ করেন।
১৮০৪ খ্রিস্টাব্দে তিনি 'রয়াল হাইল্যান্ড অ্যান্ড এগ্রিকালচারাল সোসাইটি অফ স্কটল্যান্ড'-এর সদস্য হন।
১৮১০ খ্রিস্টাব্দের মে মাসে লন্ডনের রয়্যাল সোসাইটির এর ফেলো নির্বাচিত হন।
১৮১৫ খ্রিস্টাব্দ থেকে ১৮১৯ খ্রিস্টাব্দ পর্যন্ত রয়াল কলেজ অফ ফিজিসিয়ান্স অফ এডিনবার্গ এর সভাপতি পদে আসীন ছিলেন।
১৮২৪ –৪০ খ্রিস্টাব্দ সময়ে হোপ ফ্রান্সের পয়সি গোষ্ঠীর বিজ্ঞানীদের সাথে কাজ করেন। শহরের প্রধান জিন-ফ্রানসোয়া সেনকোর্টের সাথে তিনি শহরে একটি বিশ্ববিদ্যালয় প্রতিষ্ঠার চেষ্টা করেছিলেন। কয়েক বৎসরের মধ্যে তার বক্তৃতায় অগণিত মেডিক্যালের ছাত্ররা উৎসাহিত হলে তাঁদের উদ্দেশ সফল হয়।
১৮৩০ এর দশকে তিনি এডিনবরার পশ্চিম প্রান্তে এক নতুন এডিনবরার শহরের মোরে এস্টেটের ৩১, মোরে প্লেসের একটি বৃহৎ টাউনহাউসে বসবাসের জন্য স্থির করেন।
১৮৪৩ খ্রিস্টাব্দে তিনি অধ্যাপক পদ হতে পদত্যাগ করেন। ১৮৪৪ খ্রিস্টাব্দের ১৩ ই জুন  ৩১ মোরে প্লেসের নিজের বাড়িতে প্রয়াত হন।
তাঁকে মধ্য এডিনবরার গ্রেফায়ার্স কিরকিয়ার্ডে সমাধিস্থ করা হয়। সমাধিটি উত্তর গির্জার উঠানের পশ্চিম প্রাচীরের বিপরীতে, উত্তর-পশ্চিম কোণে অবস্থিত।
প্রকাশিত গ্রন্থ ও রচনা
== হোপের যন্ত্রপাতি == থাম্ব|180x180পিক্সেল| হোপের যন্ত্রপাতি থমাস চার্লস হোপ, জলের ব্যতিক্রমী প্রসারণ ধর্ম পরীক্ষাগারে প্রদর্শনের জন্য যে সহজ ব্যবস্থা তৈরি করেছিলেন, (যা উপরের ছবিতে প্রদর্শিত) সেটি হোপের যন্ত্রপাতি হিসাবে পরিচিত।হোপ একটি লম্বা উল্লম্ব সিলিন্ডার আকৃতির জল ভর্তি জার নেন। এটির উপরের দিকে একটি এবং নীচের অংশে আর একটি থার্মোমিটার বায়ুনিরোধকভাবে লাগানো ব্যবস্থা করেন। এর মধ্যবর্তী অংশে ধাতব নলাকার পাত্র জারটির চারপাশে লাগান যায় যেন এতে সাধারণ লবণের হিমশীতল মিশ্রণে ভরা যেতে পারে।।
হিমশীতল মিশ্রণ রাখার আগে উপর ও নিচের থার্মোমিটারে তাপমাত্রা মান এক থাকলেও, মাঝের নলাকার পাত্রে হিমশীতল মিশ্রণ রাখার পর দুটির থার্মোমিটারে তাপমাত্রার মান পৃথক হতে থাকে। জারের কেন্দ্রীয় অংশের জলের তাপ হ্রাস হতে থাকে, ঘনত্ব বৃদ্ধি পেতে থাকে। ফলস্বরূপ, কেন্দ্রীয় অংশের জলের স্তরগুলি নীচের দিকে চলে যায় এবং নীচের হাল্কা জলের  স্তরগুলি উপরে স্থানান্তরিত হতে থাকে। এভাবে পরিচলন প্রক্রিয়া শেষ হলে শেষে দেখা যায়,  উপরের থার্মোমিটারে পাঠ ক্রমাগত নিচে নামতে থাকলেও নীচের থার্মোমিটার, যেটি বেশি ঘনত্বের জলের সংস্পর্শে, তার পাঠ ৪ ডিগ্রি সেন্টিগ্রেডে স্থির থাকে।।
দুষ্যন্ত মহেন্দ্রভাই প্যাটেল
দুষ্যন্ত মহেন্দ্রভাই প্যাটেল (জন্ম: ১৯৫৮) একজন ভারতীয়-মার্কিন ব্যবসায়ী, যিনি রালেগ, উত্তর ক্যারোলিনা ভিত্তিক এএম২প্যাট ইনকর্পোরেটেড নামক কোম্পানির সভাপতি হিসেবে দায়িত্ব পালন করেন। তাঁর সভাপতিত্বে, কোম্পানি অপরীক্ষিত সিরিঞ্জ হেপারিন বিক্রি করে, যার ফলে কমপক্ষে ৫ জনের মৃত্যু হয় এবং শত শত হাসপাতালে ভর্তি হতে বাধ্য হয়।
প্যাটেল মার্কিন যুক্তরাষ্ট্রের খাদ্য ও ওষুধ প্রশাসনের অপরাধ তদন্ত অফিস (ওসিআই) কর্তৃক সন্ধান করা শীর্ষ দশ পলাতকের মধ্যে রয়েছেন।
বৌধগড়
বৌধগড় (Baudhgarh) ভারতের ওড়িশা রাজ্যের বৌধ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বৌধগড় শহরের জনসংখ্যা হল ১৭,৯৯৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বৌধগড় এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
আব্দুল রহিম খান মান্দোখাইল
আব্দুল রহিম খান মান্দোখাইল (১৫ জুন ১৯৩২ - ২০ মে ২০১৭) একজন পাকিস্তানি রাজনীতিবিদ  ছিলেন যিনি পাকিস্তানের পাকিস্তানের জাতীয় পরিষদে ও পাকিস্তানের সিনেট সদস্য ছিলেন।
জন্ম ও প্রাথমিক জীবন
মান্দোখাইল ১৫ জুন ১৯৩২ সালে জন্মগ্রহণ করেছিলেন। কিছু প্রতিবেদন অনুসারে তিনি ১৯৩৭ সালে ওমজা মের্সেনজাই ঝোবে জন্মগ্রহণ করেছিলেন।
তিনি কলায় স্নাতক এবং আইন স্নাতক ডিগ্রি অর্জন করেছিলেন।
রাজনৈতিক ও কর্মজীবন
১৯৯৭ সালে পাকিস্তানের সাধারণ নির্বাচনে তিনি বেলুচিস্তানের প্রাদেশিক পরিষদের সদস্য নির্বাচিত হয়েছিলেন ।
২০০৬ সালে তিনি পখতুন-খাওয়া মিলি আওয়ামী পার্টির প্রার্থী হিসাবে সাধারণ আসনে পাকিস্তানের সিনেটে পুনরায় নির্বাচিত হয়েছিলেন যেখানে তিনি ২০১২ অবধি দায়িত্ব পালন করেছিলেন।
তিনি ২০১৩ সালের পাকিস্তানের সাধারণ নির্বাচনে এনএ -২৬০ (কোয়েটা) থেকে পখতুন-খাওয়া মিলি আওয়ামী পার্টির টিকিটে পাকিস্তানের জাতীয় পরিষদে র সদস্য নির্বাচিত হয়েছিলেন ।
তিনি ২০ মে ১৯৮৯ সাল থেকে কোয়েটাতে তার মৃত্যুর আগ পর্যন্ত পখতুন-খাওয়া মিলি আওয়ামী পার্টির সিনিয়র ডেপুটি চেয়ারম্যান হিসাবে দায়িত্ব পালন করেছিলেন।
ছো উপজাতি
ছো উপজাতি হল চিন কুকি ও মিজো জনগোষ্ঠীর এগারোটি উপজাতির মধ্যে একটি। তারা মিয়ানমারের (পূর্বের বার্মা দেশ) চিন পাহাড়ে মিন্দাত, কানপেটলেট, সামি এবং মাতুপি এলাকার স্থানীয় বাসিন্দা। তাদের শো, কেক্স'উ, চো এবং য়িন্দু নামেও অভিহিত করা হয়।
জনসংখ্যা
ছো উপজাতির মধ্যে রয়েছে ফানাই (পাউই লুসেই), চিন্দুই, য়িন্দু, নাগায়া, দাই, মাউন এবং মাকান উপ-উপজাতির মানুষ। ১৯৭৩ - ৭৪ সালের জনগণনা অনুযায়ী ছো উপজাতির মানুষের মোট জনসংখ্যা হল ৪১,০৭০ জন।
উৎস
অন্যান্য মিজো উপজাতিদের মতো, ছো উপজাতির মানুষ তিব্বত থেকে মেইথে এবং তায়েতে চলে এসেছিল। পোহপা পাহাড় এবং কাবাউ উপত্যকার মধ্য দিয়ে তারা এসেছিল। কাবাউ উপত্যকা থেকে তারা দক্ষিণে ইয়াও উপত্যকায় স্থানান্তরিত হয় এবং দক্ষিণ চিন পাহাড়ে তাদের বর্তমান অবস্থানে বসতি স্থাপন করে (সামি, কানপেটলেট, মাতুপি এবং মিন্দাত জনপদ)।
সামাজিক জীবন
ছো জনগোষ্ঠীর অধিকাংশ মানুষই কৃষক। যতক্ষণ কাজ থাকে ততক্ষণ তারা সাধারণত চাষের খামারেই অবস্থান করে, তাই তারা বছরের মধ্যে মাত্র দুই বা তিন মাসের বেশি গ্রামে থাকতে পারে না।
আতিথেয়তা
ছো লোকেরা সবসময়েই যে কোনও অতিথির প্রতি যথাযথ আতিথ্য প্রদর্শন করে, এমনকি সম্পূর্ণ অপরিচিত কোন ব্যক্তি হলেও, তারা অতিথি সেবায় কোনো পার্থক্য বা বৈষম্য করে না। যদি ঝড়ের সময় বা প্রচণ্ড বৃষ্টির মধ্যে অথবা রাতের বেলা তাদের গ্রামের মধ্যে কোন পর্যটক এসে পড়ে, তারা তাদের থাকার জন্য আমন্ত্রণ জানায়, এমনকি মাঝে মাঝে পীড়াপীড়ি করেই তাকে আশ্রয় দিতে চায়।
প্রতিশোধমূলক হত্যাকাণ্ড
তাদের আতিথেয়তা যেমন আছে, তেমনি তার বিপরীতে, তাদের একটি অদ্ভুত ঐতিহ্য আছে। তাদের প্রতিশোধ নেবার উপায় হল হত্যা করা, হত্যা করতে গিয়ে তারা চিন্তা করে না। এই ঐতিহ্যের মূল কারণ এখনো জানা যায়নি। কিন্তু আশ্চর্যের বিষয় হল, এই ঐতিহ্য কাছাকাছি বসবাসকারী অন্যান্য মিজোদের (চিনবোই, ইন্দু এবং ইয়াও উপজাতি) মধ্যে পরিলক্ষিত হয় না। ১৯৬৮ সালে, বার্মা সরকার প্রতিশোধ মূলক হত্যার এই ঐতিহ্যকে নির্মূল করার চেষ্টা করেছিল। শুরুর সময়ে, উপজাতির মানুষজন ভয় পেয়ে ভেবেছিল যে তাদের ঐতিহ্য সম্পূর্ণরূপে নির্মূল হয়ে যাবে। এর ফলে হত্যার হার আগের থেকে আরও বেড়ে গিয়েছিল। ধীরে ধীরে অবস্থার পরিবর্তন হয়েছে। ১৯৭৩ সাল পর্যন্ত, হত্যার ঘটনা আগের তুলনায় অনেক কম হয়ে গেছে।
মুকোনাগো চিফ
মুকোনাগো চিফ উইসকনসিনের মুকোনাগোতে প্রকাশিত একটি সাপ্তাহিক পত্রিকা। এটি মুকোনাগো পাবলিকেশনস এবং জার্নাল কমিউনিকেশনস দ্বারা প্রকাশিত হয়। এটি মূলত মুকোনাগোতে বিতরণ করা হয় তবে এটি আশেপাশের অন্যান্য শহর ও গ্রামেও বিতরণ করা হয়।
২০১৭ সালে, গ্যানেট কোম্পানি ইনক এই পত্রিকাটি কিনে নেয়। বর্তমানে এটি তাদের মিলওয়াকি জার্নাল সেন্টিনেলের অংশ।
বুন্দি জেলা
বুন্দি জেলা উত্তর ভারতের রাজস্থান রাজ্যের একটি জেলা। বুন্দি শহরটি জেলা সদর। বুন্দি জেলা কোটা বিভাগের একটি অংশ।
জনসংখ্যার উপাত্ত
ভারতের ২০১১ সালের আদমশুমারির সময়ে, জেলার ৯৮.১৭% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর/গ্রামীণ জনসংখ্যা
২০১১ সালের আদমশুমারি অনুসারে সাক্ষরতার জেলার ৭৯.৯৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ৮,৮৮,২০৫ জন, যার মধ্যে পুরুষ এবং মহিলা যথাক্রমে ৪৬১,৭৩৪ জন এবং ৪২৬,৪৭১ জন। বুন্দি জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯২৪ জন মহিলা। যদি বুন্দি জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৯৫ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা হল ১,৩১,৬৯৩ জন, যার মধ্যে পুরুষ ৬৯,৪৯৪ জন এবং মহিলা ৬২,১৯৯ জন। বুন্দি জেলার মোট পল্লী জনসংখ্যার হল ১৫.০৫% শিশু। ২০১১ সালের আদম শুমারি অনুসারে বুন্দি জেলার গ্রামীণ অঞ্চলে সাক্ষরতার হার হল ৫৭.৩০%।
ক্ষিতীন্দ্র চন্দ্র বৈশ্য
প্রারম্ভিক জীবন
ক্ষিতীন্দ্র ১৯৫২ সালের ২৩ মে নেত্রকোণা জেলার মদন উপজেলার জাহাঙ্গীরপুর গ্রামে জন্মগ্রহণ করেন। তার পিতার নাম ক্ষিতীশ চন্দ্র বৈশ্য ও মাতার নাম সুপ্রভা রাণী বৈশ্য। তিনি সিলেটের এমসি কলেজ থেকে পদার্থবিদ্যায় স্নাতক সম্পন্ন করেন এবং ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন।
কর্মজীবন
১৯৮০ সালে স্নাতকোত্তর সম্পন্ন করে বাংলাদেশ আবহাওয়া অধিদপ্তরে দুই বছর ফেলোশিপ করেন। ১৯৮২ সালে বিমান নিয়ন্ত্রক হিসেবে বাংলাদেশ বেসামরিক বিমান চলাচল কর্তৃপক্ষে যোগদান করেন। ২০১১ সালে তিনি চাকরি থেকে অবসর গ্রহণ করেন। পরবর্তীতে একই সংস্থায় অ্যাভিয়েশন নেভিগ্যাশন সার্ভিস পরামর্শক হিসেবে যোগ দেন।
সাঁতার
ক্ষিতীন্দ্র ঢাকা বিশ্ববিদ্যালয়ের জগন্নাথ হলের আবাসিক ছাত্র থাকাবস্থায় ১৯৭৪ সালের ১৬ সেপ্টেম্বর হলের পুকুরে ৯৩ ঘণ্টা ১১ মিনিট সাঁতার কেটে জাতীয় রেকর্ড গড়েন। ১৯৭৬ সালের ১৯ অক্টোবর তিনি নিজের এই রেকর্ডটি ভেঙ্গে ফেলেন। ঢাকা বিশ্ববিদ্যালয় কেন্দ্রীয় ছাত্র সংসদের আয়োজনে ১৪ অক্টোবর অপরাহ্ন ৪ ঘটিকা থেকে ১৯ অক্টোবর ভোর ৪টা ৫ মিনিট পর্যন্ত ১০৮ ঘণ্টা ৫ মিনিট একই পুকুরে সাঁতার কাটেন। ১৯৮০ সালে ভারতের মুর্শিদাবাদ জেলার ভাগীরথী নদীতে ১২ ঘণ্টা ২৮ মিনিটে ৭৪ কিলোমিটার সাঁতার কেটে পার হন। তিনি ২০১৭ সালের ৪ আগস্ট ময়মনসিংহের ফুলপুর উপজেলা থেকে শুরু করে নেত্রকোণার মদন উপজেলা পর্যন্ত কংস নদী দিয়ে ৪৩ ঘণ্টা ১২ মিনিটে বিরামহীন ১৪৬ কিলোমিটার সাঁতার কেটে জাতীয় রেকর্ড গড়েন।
২০১৮ সালের ৩ সেপ্টেম্বর সকাল ৭টায় তিনি নালিতাবাড়ীর ভোগাই নদী থেকে সাঁতার শুরু করে ৬০ ঘণ্টা ৫৫ মিনিটে নেত্রকোণা জেলার কংস ও মগড়া নদী হয়ে ১৮৬ কিলোমিটার পথ অতিক্রম করে মদন উপজেলার দেওয়ান বাজার ঘাট পৌঁছান ৫ সেপ্টেম্বর সন্ধ্যা ৭টা ৫৫ মিনিটে। এর মাধ্যমে তিনি তার নিজের রেকর্ড ভাঙ্গার পাশাপাশি বিশ্ব রেকর্ডও গড়েন। ওয়ার্ল্ড ওপেন ওয়াটার সুইমিং এসোসিয়েশন তাকে ২০১৯ সালে বিশ্বের ৫০জন সর্বাধিক অ্যাডভান্সারস ওপেন ওয়াটার সাঁতারুর মধ্যে একজন হিসেবে ঘোষণা করে।
ব্যক্তিগত জীবন
ক্ষিতীন্দ্র ব্যক্তিগত জীবনে অনুপমা বৈশ্যের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। পরিবার নিয়ে তিনি ঢাকায় বসবাস করেন।
আরব নিউজ
অন্তত ২০১৯ সালের মে মাস পর্যন্ত, আরব নিউজের মালিক ছিলেন সৌদি আরবের ক্ষমতাসীন যুবরাজ মুহাম্মদ বিন সালমানের ভাই প্রিন্স তুর্কি বিন সালমান আল সৌদ।
রাধিকা পিরামল
রাধিকা পিরামল ভিআইপি ইন্ডাস্ট্রিজের ভাইস চেয়ারপারসন। এর আগে, তিনি এই কোম্পানির নির্বাহী পরিচালক এবং ব্যবস্থাপনা পরিচালক হিসাবে দায়িত্ব পালন করেছেন। তিনি অক্সফোর্ড বিশ্ববিদ্যালয় থেকে স্নাতক হার্ভার্ড বিজনেস স্কুল থেকে এমবিএ করেছেন। তিনি  ভারতীয় কর্পোরেট নেতাদের একজন প্রকাশ্যে সমকামী। রাধিকার বিয়ে লন্ডনে হয়েছিল।
উদ্বোধনী প্রদর্শনী (চলচ্চিত্র)
প্রিমিয়ার (ইংরেজি: Premiere, মুলত ফরাসি première থেকে এসেছে, যার অর্থ "প্রথম") হলো সাধারণত কোনো কাজের প্রথম সার্বজনীন বা জনসম্মুখে উপস্থাপণ যেমন, চলচ্চিত্র, নৃত্য, মঞ্চনাটক এবং সংগীত।
আমার বডিগার্ড
আমার বডিগার্ড হল ২০১৩ সালে ভারতে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন।
কাহিনী-সারাংশ
মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিতে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়।
মেমেন্টো (চলচ্চিত্র)
মেমেন্টো বিখ্যাত পরিচালক ক্রিস্টোফার নোলানের রচিত ও পরিচালিত একটি মনস্তাত্ত্বিক থ্রিলার চলচ্চিত্র। চলচ্চিত্রটি পরিচালকের ছোট ভাই জোনাথন রচিত ছোটগল্প মেমেন্টো মোরি অবলম্বনে সৃষ্ট।
মেমেন্টোর মূল কাহিনী অগ্রসর হয়েছে দুইটি ভিন্ন চিত্রকল্পকে অনুসরণ করে। এর একটি সাদা-কালো এবং কাহিনী স্বাভাবিক পরম্পরায় অগ্রসর হয়। অন্য চিত্রকল্পটি রঙিন আর বিপরীত পরম্পরায় অগ্রসর হয়। চলচ্চিত্রের শেষে দু'টি চিত্রকল্পের নাটকীয় "মিলন" হয় এবং চিত্রকল্প দু'টি মিলে একটি আগাগোড়া কাহিনী দর্শকের সামনে চলে আসে। চলচ্চিত্রটি মূলত একটি নন লিনিয়ার টাইমলাইন চলচ্চিত্র, অর্থাৎ এখানে চলচ্চিত্রের দৃশ্য পরম্পরা বাস্তবের ঘটনা পরম্পরা অনুসরণ করে নি। আগের ঘটনা পরে, পরের ঘটনা আগে এভাবে মিলিয়ে-মিশিয়ে দেখানো হয়েছে। মেমেন্টোর নাম ভূমিকায় অভিনয় করেছেন গাই পিয়ার্স।
কাহিনী সংক্ষেপ
মেমেন্টো চলচ্চিত্রটি একজন সাধারণ মানুষের গল্প যাকে তার জীবনে ঘটে যাওয়া এক মর্মান্তিক ঘটনা সর্বদা তাড়া করে। সেই ঘটনার প্রকৃত ন্যায়বিচারের খোঁজে সে মানুষটি প্রতিনিয়ত সংগ্রাম করে যাচ্ছে। লিওনার্ড শেলবি হচ্ছে সেই মানুষ। সেই ভয়াবহ দুর্ঘটনায় শেলবি মাথায় আঘাত পায়। আঘাতের ফলে নতুন কোন স্মৃতি তার মস্তিষ্কে স্থায়ী হয় না। হলেও বিশ মিনিট পরে সে ফিরে যায় সেই আঘাত পাওয়ার মুহূর্তটিতে, তার শেষ অবস্থায়ী স্মৃতিতে।
সামস্থ কেরালা জেম-আইয়াতুল উলামা
সামস্থ কেরালা জম-ইয়াতুল উলামা (ইকে গ্রুপ) (১৯৮৯–বর্তমান) উত্তর কেরালার প্রধান সুন্নি - শাফি’র পণ্ডিত সংস্থা।  কাউন্সিল উত্তর কেরালায় শাফিঈ মসজিদ, উচ্চতর ধর্মীয় শিক্ষা প্রতিষ্ঠান এবং মাদ্রাসা পরিচালনা করে।
চল্লিশ সদস্যের 'মুশাওয়ারা' হল সুন্নি কাউন্সিলের হাইকমান্ড বডি। বর্তমানে এটির নেতৃত্বে আছেন সাইয়েদ জিফরি মুথুকোয়া থাঙ্গাল।
দেবীমাহাত্ম্যম্
thumb|300px|দেবীমাহাত্ম্যম্ গ্রন্থের প্রাচীনতম অদ্যাবধি বিদ্যমান পুথি; তালপাতায় আদিযুগীয় [[ভুজিমল লিপিতে লেখা, বিহার অথবা নেপাল; খ্রিষ্টীয় একাদশ শতাব্দী।]]
দেবীমাহাত্ম্যম্ বা দেবীমাহাত্ম্য (সংস্কৃত: देवीमाहात्म्यम्) একটি হিন্দু ধর্মগ্রন্থ। এই গ্রন্থে মহিষাসুরকে পরাজিত করে দেবী দুর্গার(পার্বতীর কাত্যায়নী অবতার) বিজয়কাহিনি বর্ণিত হয়েছে। দেবীমাহাত্ম্যম্ প্রকৃতপক্ষে 'মার্কণ্ডেয় পুরাণ''-এর একটি অংশ। প্রাচীন বৈদিক ও পৌরাণিক যুগে এই গ্রন্থ রচিত হলেও আধুনিক সমাজ এটি পুঁথি বা গ্রন্থ আকারে প্রকাশিত হয় খ্রিষ্টীয় ৪০০-৫০০ অব্দের মধ্যবর্তী সময়ে। প্রাচীন মুনি ঋষিদের কাছে এটি দৈব ঘটনার স্মৃতি শ্রূতি হিসেবে ছিল। কথিত আছে, এই গ্রন্থের রচয়িতা ঋষি মার্কণ্ডেয়।
দেবীমাহাত্ম্যম্ গ্রন্থটি দুর্গা সপ্তশতী (সংস্কৃত: ढुर्गासप्तशती) বা কেবলমাত্র সপ্তশতী (সংস্কৃত: सप्तशती), চণ্ডী (সংস্কৃত: चण्डी) বা চণ্ডীপাঠ (সংস্কৃত: चण्डीपाठः) নামেও পরিচিত। শেষোক্ত নামটি গ্রন্থপাঠের অনুষঙ্গে ব্যবহৃত হয়ে থাকে। অন্যদিকে দেবীমাহাত্ম্যম্ তেরোটি অধ্যায়ে মোট ৭০০ শ্লোক বর্তমান। এই কারণে এই গ্রন্থের অপর নাম দুর্গা সপ্তশতী বা সপ্তশতী। দেবীমাহাত্ম্যম্ শাক্তধর্মের সর্বোচ্চ ধর্মগ্রন্থ।
দেবীমাহাত্ম্যম্ গ্রন্থে বৈদিক পুরুষতান্ত্রিক দেবমণ্ডলীর সঙ্গে সম্ভবত খ্রিষ্টপূর্ব নবম সহস্রাব্দ থেকে বিদ্যমান নৃতাত্ত্বিক মাতৃপূজাকেন্দ্রিক সংস্কৃতির এক সম্মিলনের প্রয়াস লক্ষিত হয়। এই গ্রন্থে ঈশ্বরের নারীসত্ত্বার উপর অধিক গুরুত্ব আরোপিত হয়েছে। গ্রন্থে পূর্বপ্রচলিত আর্য ও অনার্য দেবীমাতৃকাকেন্দ্রিক কয়েকটি পুরাণকথাকে অত্যন্ত দক্ষতার সহিত একক উপাখ্যানসূত্রে গ্রথিত করা হয়েছে। এখানে দেবী স্বয়ং বিশ্বব্রহ্মাণ্ডের শক্তি; তিনি পুরুষতান্ত্রিক ধর্মচেতনার কোনো ম্রিয়মান পুরুষদেবতার সঙ্গিনীমাত্র নন। হিন্দু পুরাণে দেবীশক্তির এই রূপান্তর অত্যন্ত গুরুত্বপূর্ণ একটি বিষয়। এছাড়াও, গ্রন্থে সাংখ্য দর্শনের সঙ্গে কাহিনির একটি যোগসূত্রও বিদ্যমান।
আনুষ্ঠানিক পাঠের নিমিত্ত পরবর্তীকালে মূল গ্রন্থের সঙ্গে বেশ কয়েকটি প্রক্ষিপ্ত অধ্যায় সংযোজিত হয়। নবরাত্রি উৎসবের সময় দেবীর সম্মানে চণ্ডীপাঠের বিশেষ প্রথা রয়েছে। পূর্ব ভারতে, বিশেষত পশ্চিমবঙ্গে দুর্গাপূজা সহ বিভিন্ন ধর্মীয় অনুষ্ঠানে চণ্ডীপাঠ করা হয়ে থাকে। দেবীমাহাত্ম্যম্ গ্রন্থের নির্বাচিত অংশ নিয়ে ১৯৩০-এর দশকে বীরেন্দ্রকৃষ্ণ ভদ্রের উপস্থাপনায় এবং বিশিষ্ট সংগীতশিল্পী পঙ্কজকুমার মল্লিকের সুরসংযোজনায় মহিষাসুরমর্দিনী নামে একটি বিশেষ প্রভাতী বেতার অনুষ্ঠান আকাশবাণীতে সম্প্রচারিত হয়। দুর্গাপূজার প্রাকমুহুর্তে মহালয়ার দিন ভোরে বেতারে সম্প্রচারিত এই অনুষ্ঠানটি আজও একই প্রকার জনপ্রিয়।
ব্যুৎপত্তি
সংস্কৃত মহাত্মা বিশেষ্য পদটির বিশেষণ হল মাহাত্ম্য। এর অর্থ "মহিমা, মহত্ব, গৌরব"। তৎপুরুষ সমাস দেবীমাহাত্ম্যম্ শব্দটির আক্ষরিক অর্থ তাই "দেবীর মহিমা বা গৌরবগাথা"।
দেবীমাহাত্ম্যম্ গ্রন্থে সর্বোচ্চ দেবীসত্ত্বা চণ্ডী বা চণ্ডিকা নামে পরিচিত। চণ্ডিকা শব্দের অর্থ অতিকোপনা স্ত্রী। এই শব্দটি বিশেষণ চণ্ড শব্দ থেকে আগত, যার অর্থ উগ্র, ভীষণ। এই শব্দটি বৈদিক সাহিত্যে পাওয়া যায় না। মহাভারতের একটি রচনা-পরবর্তীকালীন প্রক্ষিপ্তাংশে এই শব্দটির প্রথম উল্লেখ পাওয়া যায়। উক্ত গ্রন্থে চণ্ডা ও চণ্ডী শব্দদুটি উপমা হিসেবে ব্যবহৃত হয়েছে।
গুরুত্ব
ভারততত্ত্ববিদেরা দেবীমাহাত্ম্যম্ গ্রন্থটিকে পুরাণ সাহিত্যের একটি অত্যন্ত গুরুত্বপূর্ণ অংশ মনে করেন। এই কারণে ঊনবিংশ শতাব্দীর প্রথম ভাগেই বিভিন্ন ইউরোপীয় ভাষায় এই গ্রন্থের অনুবাদ প্রকাশিত হয়। ১৮২৩ সালে গ্রন্থের ইংরেজি অনুবাদ প্রকাশের পর ১৮২৪ সালে ফরাসি ভাষায় দেবীমাহাত্ম্যম্-এর উদ্ধৃতাংশ সহ ব্যাখ্যা প্রকাশিত হয়। ১৮৩১ সালে এই গ্রন্থটি লাতিন ও ১৮৫৩ সালে গ্রিক ভাষায় অনূদিত হয়।
এছাড়াও দেবীমাহাত্ম্যম্ প্রায় সকল ভারতীয় ভাষাতেই প্রকাশিত হয়েছে। এছাড়া এই গ্রন্থের একাধিক ভাষ্য ও গ্রন্থসম্পর্কিত অনুষ্ঠানপ্রণালীও সুলভ। তবে এই সকল ভাষ্য ও অনুষ্ঠানপ্রণালী ভারতের বিভিন্ন অঞ্চলের স্থানীয় প্রথা অনুযায়ী ভিন্ন ভিন্ন প্রকারের।
শাস্ত্রমর্যাদা
thumb|left|200px| [[দুর্গা|মহিষাসুরমর্দিনী দুর্গা, দুর্গার মহিষাসুর বধের উপাখ্যানটি গ্রন্থের মধ্যম-চরিত্রে (দ্বিতীয় পর্ব) বর্ণিত হয়েছে।]]
দেবীমাহাত্ম্যম্ গ্রন্থেই প্রথম বিভিন্ন নারী দেবতা সংক্রান্ত নানান পুরাণকথা, সাংস্কৃতিক ও ধর্মতাত্ত্বিক উপাদানগুলি একত্রিত করা হয়। এই একত্রীকরণকেই 'দেবীপূজা প্রথার কেলাসন' বলা হয়ে থাকে।
দেবীমাহাত্ম্যম্ গ্রন্থের একটি বিশিষ্টতা হল এই গ্রন্থ পাঠের প্রথাটি। ধর্মগ্রন্থ পাঠ হিন্দুদের একটি বহুপ্রচলিত প্রথা হলেও, হিন্দু অনুষ্ঠানাদিতে দেবীমাহাত্ম্যম্ পাঠের একটি বিশেষ ভূমিকা রয়েছে। সমগ্র গ্রন্থটিকে ৭০০ মন্ত্রের সমন্বয়ে একটি মহামন্ত্র মনে করা হয়ে থাকে।
দেবীমাহাত্ম্যম্ গ্রন্থে বৈদিক স্তোত্রগুলির মতোই ঋষি, ছন্দ, প্রধানদেবতা ও জপ-বিনিয়োগ নির্দেশ করা হয়েছে। হিন্দু ও পাশ্চাত্য গবেষকগণ মনে করেন, এই কারণেই এটি পৃথক ধর্মগ্রন্থের মর্যাদা লাভ করেছে, এই গ্রন্থের পৌরাণিক অনুষঙ্গের সঙ্গে এর শাস্ত্রমর্যাদার কোনো সম্পর্ক নেই।
দমর তন্ত্রের মতে, "যেমন যজ্ঞের মধ্যে অশ্বমেধ, দেবগণের মধ্যে হরি, তেমনই স্তোত্রের মধ্যে সপ্তশতী"। আবার ভুবনেশ্বরী সংহিতায় বলা হয়েছে, "বেদের মতো সপ্তশতীও চিরন্তন।"
দেবীমাহাত্ম্যম্ গ্রন্থের একাধিক ভাষ্য রয়েছে। এগুলির মধ্যে উল্লেখযোগ্য সন্তনবী পুষ্পাঞ্জলি, রামশর্মী, নাগেশী, ধমসোদ্ধারম, গুপ্তবতী ও দুর্গাপ্রদীপম্। কাত্যায়নী তন্ত্র, গটক তন্ত্র, মেরুতন্ত্র, রুদ্রযামল ও চিদাম্বর রহস্য ইত্যাদি তন্ত্র ও পৌরাণিক গ্রন্থে দেবীমাহাত্ম্যম্ গ্রন্থের গুরুত্ব উল্লিখিত হয়েছে। শাক্তধর্ম সংক্রান্ত আধুনিক গবেষণাতেও এই মতবাদের বিকাশে দেবীমাহাত্ম্যম্ গ্রন্থের গুরুত্বপূর্ণ ভূমিকার কথা স্বীকৃত হয়েছে।
দর্শন
thumb|300px|দেবীমাহাত্ম্যম্ পুথিচিত্র, ভক্তপুর, নেপাল, ১৫৪৯ খ্রি.
দেবীমাহাত্ম্যম্ গ্রন্থে বাক ও ত্রয়ীবিদ্যারূপী বৈদিক সংস্কারগুলি স্বীকৃত। এই গ্রন্থে সাংখ্য (তিন গুণ-সমন্বিত প্রকৃতি) ও বেদান্তের দর্শনকে পরমবিদ্যা রূপে মুক্তির কারণ হিসেবে ঘোষণা করা হয়েছে। এছাড়া এই গ্রন্থে আর্য ও অনার্য মাতৃপূজা সংস্কৃতির সমন্বয় প্রচেষ্টাও লক্ষিত হয়েছে।
দেবীমাহাত্ম্যম্ গ্রন্থের প্রথম অধ্যায়ে বলা হয়েছে, "দেবী ভগবতী মহামায়া বিবেকিগণেরও চিত্তসমূহ বলপূর্বক আকর্ষণ করিয়া মোহাবৃত করেন। সেই মহামায়া এই সমগ্র জগৎ চরাচর সৃষ্টি করেন। তিনি প্রসন্না হইলে মানুষকে মুক্তিলাভের জন্য অভীষ্ট বর প্রদান করেন। তিনি সংসার-মুক্তির হেতুভূমা পরমা ব্রহ্মবিদ্যা-রূপিণী ও সনাতনী। তিনিই সংসারবন্ধনের কারণস্বরূপা অবিদ্যা এবং ব্রহ্মা, বিষ্ণু আদি সকল ঈশ্বরের ঈশ্বরী।"
বিষয়বস্তু
আদিযুগীয় সংস্কৃত পুরাণ মার্কণ্ডেয় পুরাণের ৮১-৯৩ অধ্যায়গুলি নিয়ে দেবীমাহাত্ম্যম্ গ্রন্থটি সম্পাদিত হয়েছে। গ্রন্থে ঋষি মার্কণ্ডেয় জৈমিনী সহ তার শিষ্যদের নিকট এই পুরাণের উপাখ্যানগুলি ব্যক্ত করেছেন। দেবীমাহাত্ম্যম্ গ্রন্থের ১৩টি অধ্যায় তিনটি চরিত্র বা পর্বে বিভক্ত। প্রত্যেক অধ্যায়ের সূচনায় এক-একজন দেবীকে বন্দনা করা হয়েছে; যদিও গ্রন্থে তাদের সম্পর্কে পৃথকভাবে কিছুই বলা হয়নি।
দেবীমাহাত্ম্যম্ গ্রন্থের তিনটি পর্বের (প্রথম চরিত্র, মধ্যম চরিত্র ও উত্তর চরিত্র) প্রতীকতত্ত্ব সম্পর্কে কোবার্ন বলেছেন: <blockquote class="toccolours" style="float:none; padding: 10px 15px 10px 15px; display:table;">"The sage's three tales are allegories of outer and inner experience, symbolized by the fierce battles the all-powerful Devi wages against throngs of demonic foes. Her adversaries represent the all-too-human impulses arising from the pursuit of power, possessions and pleasure, and from illusions of self-importance. Like the battlefield of the Bhagavad Gita, the Devi Mahatmya's killing grounds represent the field of human consciousness ... The Devi, personified as one supreme Goddess and many goddesses, confronts the demons of ego and dispels our mistaken idea of who we are, for – paradoxically – it is she who creates the misunderstanding in the first place, and she alone who awakens us to our true being."
প্রথম চরিত্র
thumb|300px|[[মধুকৈটভ বধরত বিষ্ণু, দেবীমাহাত্ম্যম্ গ্রন্থের পুথিচিত্র]] দেবীমাহাত্ম্যম্ গ্রন্থের প্রথম চরিত্রে দেবী মহামায়ার স্বরূপ ব্যাখ্যা করা হয়েছে। এই পর্বের আখ্যানভাগ নিম্নরূপ:
চৈত্রবংশীয় রাজা সুরথ ছিলেন সমগ্র পৃথিবীর অধিপতি। কিন্তু কোলাবিধ্বংসী যবনদের হস্তে পরাভূত হয়ে তিনি সকল প্রতিপত্তি হারান। রাজার দুষ্ট অমাত্যগণ তার ধনসম্পদ ও সৈন্যবাহিনী অধিকার করে। মনের দুঃখে রাজা বনে চলে যান। কিন্তু বনে এসেও যে অমাত্যবর্গ তাকে প্রবঞ্চনা করেছিল, তাদের অমঙ্গল আশঙ্কায় তিনি সর্বদা শঙ্কিত হয়ে থাকেন। এমন সময় তার সঙ্গে সমাধি নামে এক বৈশ্যের আলাপ হয়। সমাধি ছিলেন ধনী বনিক। কিন্তু স্ত্রী-পুত্র ও আত্মীয়বর্গ তার সকল সম্পদ হরণ করে তাকে গৃহ থেকে বিতাড়িত করে। সমাধিও সুরথেরই মতো তার দুষ্ট আত্মীয়বর্গের প্রতি স্নেহ মন থেকে দূর করতে পারেননি। রাজা ও বৈশ্য উভয়ে তখন মহর্ষি মেধার কাছে গিয়ে এর কারণ জিজ্ঞাসা করেন। মেধা ঋষি তাদের জানান যে এই মোহগ্রস্থতার কারণ দেবী মহামায়ার মায়া। তিনিই সকল জীবকে ইন্দ্রিয়াসক্ত বিষয়ের প্রতি মোহগ্রস্থ করে রাখেন। রাজা মহামায়ার উপাখ্যান শুনতে আগ্রহী হলে মেধা ঋষি তাকে মধুকৈটভ বধের কাহিনিটি ব্যাখ্যা করেন। উক্ত কাহিনি অনুসারে, প্রলয়কালে জগৎ কারণসমুদ্রে পরিণত হলে বিষ্ণু শেষনাগকে শয্যা করে যোগনিদ্রায় মগ্ন হন। এমন সময় বিষ্ণুর কর্ণমল থেকে মধু ও কৈটভ নামে দুই মহাপরাক্রমী অসুরের জন্ম হয়। তারা ব্রহ্মাকে হত্যা করতে উদ্যত হলে ভীত ব্রহ্মা মহামায়াকে স্তবমন্ত্রে তুষ্ট করেন। তিনি মহামায়াকে অনুরোধ করেন বিষ্ণুকে যোগনিদ্রা হতে জাগরিত করার জন্য। মহামায়া বিষ্ণুকে জাগরিত করেন। বিষ্ণু পাঁচ হাজার বছর ধরে মধু ও কৈটভের সঙ্গে যুদ্ধ করেন। অনন্তর মহামায়া অসুরদ্বয়ের বুদ্ধিভ্রংশ ঘটান। তারা বিষ্ণুকে বর দানে উদ্যত হয়। বিষ্ণু বর চান যে তারা যেন বিষ্ণুরই হস্তে বধ্য হয়। অসুরদ্বয় জগতকে জলময় দেখে বিষ্ণুকে বলেন, জলহীন কোনো স্থানে তাদের হত্যা করতে। তখন বিষ্ণু উভয়ের মস্তক নিজের জঙ্ঘায় রেখে সুদর্শন চক্র দ্বারা ছিন্ন করেন। প্রসঙ্গত উল্লেখ্য, এই পর্বে ব্রহ্মা ও বিষ্ণুর শক্তি মহামায়ার অধীনস্থ বলে ব্যাখ্যাত হয়েছে।
মধ্যম চরিত্র
thumb|300px|মহাবলীপুরমের মন্দিরগাত্রে দুর্গা ও মহিষাসুরের যুদ্ধের চিত্র দেবীমাহাত্ম্যম্ গ্রন্থে বর্ণিত দেবী দুর্গার কাহিনিগুলির মধ্যে সর্বাধিক জনপ্রিয় আবার গ্রন্থের মধ্যম চরিত্র বা দ্বিতীয় খণ্ডে উল্লিখিত মহিষাসুর বধের কাহিনিটি। মধু কৈটভ বধের পর ইতিমধ্যে দেবী আদি শক্তি পার্বতী রূপে হিমালয় গৃহে জন্ম গ্রহণ করেছেন । দেবী মাহাত্ম্য অনুসারে : পুরাকালে মহিষাসুর দেবগণকে একশতবর্ষব্যাপী এক যুদ্ধে পরাস্ত করে স্বর্গের অধিকার কেড়ে নিলে, বিতাড়িত দেবগণ প্রথমে প্রজাপতি ব্রহ্মা এবং পরে তাকে মুখপাত্র করে শিব ও নারায়ণের সমীপে উপস্থিত হলেন। মহিষাসুরের অত্যাচার কাহিনি শ্রবণ করে তারা উভয়েই অত্যন্ত ক্রোধান্বিত হলেন। সেই ক্রোধে তাদের মুখমণ্ডল ভীষণাকার ধারণ করল। প্রথমে বিষ্ণু ও পরে শিব ও ব্রহ্মার মুখমণ্ডল হতে এক মহাতেজ নির্গত হল। সেই সঙ্গে ইন্দ্রাদি অন্যান্য দেবতাদের দেহ থেকেও সুবিপুল তেজ নির্গত হয়ে সেই মহাতেজের সঙ্গে মিলিত হল। সু-উচ্চ হিমালয়ে স্থিত ঋষি কাত্যায়নের আশ্রমে সেই বিরাট তেজঃপুঞ্জ একত্রিত হয়ে এক নারীমূর্তি ধারণ করল। কাত্যায়নের আশ্রমে আবির্ভূত হওয়ায় এই দেবী কাত্যায়নী নামে অভিহিতা হলেন। অন্য সূত্র থেকে জানা যায়, আশ্বিন মাসের কৃষ্ণা চতুর্দশী তিথিতে দেবী কাত্যায়নী আবির্ভূতা হয়েছিলেন; শুক্লা সপ্তমী, অষ্টমী ও নবমী তিথিতে কাত্যায়ন দেবীকে পূজা করেন এবং দশমীতে দেবী মহিষাসুর বধ করেন।
মহিষাসুর সেই প্রকম্পনে ভীত হয়ে প্রথমে তার সেনাদলের বীরযোদ্ধাদের পাঠাতে শুরু করলেন। দেবী ও তার বাহন সিংহ প্রবল পরাক্রমে যুদ্ধ করে একে একে সকল যোদ্ধা ও অসুরসেনাকে বিনষ্ট করলেন। তখন মহিষাসুর স্বয়ং দেবীর সঙ্গে যুদ্ধ শুরু করলেন। যুদ্ধকালে ঐন্দ্রজালিক মহিষাসুর নানা রূপ ধারণ করে দেবীকে ভীত বা বিমোহিত করার প্রচেষ্টায় রত হলেন; কিন্তু দেবী সেই সকল প্রচেষ্টা ব্যর্থ করে দিলেন। তখন অসুর অহঙ্কারে মত্ত হয়ে প্রবল গর্জন করল। দেবী বললেন, গর্জ গর্জ ক্ষণং মূঢ় মধু যাবৎ পিবাম্যহম। ময়া ত্বয়ি হতেঽত্রৈব গর্জিষ্যন্ত্যাশু দেবতাঃ।। - রে মূঢ়, যতক্ষণ আমি মধুপান করি, ততক্ষণ তুই গর্জন করে নে। আমি তোকে বধ করলেই দেবতারা এখানে শীঘ্রই গর্জন করবেন।।
এই বলে দেবী লম্ফ দিয়ে মহিষাসুরের উপর চড়ে তার কণ্ঠে পা দিয়ে শূলদ্বারা বক্ষ বিদীর্ণ করে তাকে বধ করলেন। অসুরসেনা হাহাকার করতে করতে পলায়ন করল এবং দেবতারা স্বর্গের অধিকার ফিরে পেয়ে আনন্দধ্বনি করতে লাগলেন।
উত্তর চরিত্র
thumb|left|300px|দেবী দুর্গা অষ্টমাতৃকাদের [[রক্তবীজ অসুরের বিরুদ্ধে যুদ্ধে নেতৃত্ব দিচ্ছেন। চিত্রে বাম দিক থেকে উপরের সারির মাতৃকারা হলেন নারসিংহী, বৈষ্ণবী, কুমারী, মাহেশ্বরী, ব্রাহ্মী; বামদিক থেকে নিচের সারির মাতৃকারা হলেন বারাহী, ঐন্দ্রী, চামুণ্ডা বা কালী (অসুরের রক্তপানরতা) ও অম্বিকা। ডানদিকে রক্তবীজের রক্ত থেকে অসুরের জন্ম হচ্ছে।]] দেবীমাহাত্ম্যম্-এ বর্ণিত দেবী দুর্গা সংক্রান্ত তৃতীয় ও সর্বশেষ কাহিনিটি হল শুম্ভ-নিশুম্ভ বধের কাহিনি। গ্রন্থের উত্তর চরিত্র বা তৃতীয় খণ্ডে বিধৃত পঞ্চম থেকে একাদশ অধ্যায়ে এই কাহিনি বর্ণিত হয়েছে : শুম্ভ ও নিশুম্ভ নামে দুই অসুরভ্রাতা স্বর্গ ও দেবতাদের যজ্ঞভাগ অধিকার করে নিলে দেবগণ হিমালয়ে গিয়ে শিব শক্তি মহাদেবীকে স্তব করতে লাগলেন (পঞ্চম অধ্যায়ে উল্লিখিত এই স্তবটি অপরাজিতস্তব নামে পরিচিত; এটি হিন্দুদের নিকট অতিপবিত্র ও নিত্যপাঠ্য একটি স্তবমন্ত্র; “যা দেবী সর্বভূতেষু মাতৃরূপেণ সংস্থিতা” ও সমরূপ মন্ত্রগুলি এই স্তবের অন্তর্গত)। এমন সময় সেই স্থানে মহামায়া পার্বতী গঙ্গাস্নানে উপস্থিত হলে, আদ্যাদেবী পার্বতী ইন্দ্রাদি দেবতার স্তবে প্রবুদ্ধা হয়ে তার দেহকোষ থেকে অম্বিকা দেবীর সৃজন করেন। দেবী পার্বতীর দেহ হতে এই দেবী অম্বিকা প্রকট হতেই দেবীর গাত্র বর্ন কালো হয়ে যায় এবং দেবী পার্বতী কালী নামে আখ্যায়িত হন । এই দেবী অম্বিকা পার্বতীর কোষ থেকে আবির্ভূত হওয়ার জন্য তিনি কৌশিকী নামে আখ্যাত হলেন ও শুম্ভ-নিশুম্ভ বধের দায়িত্ব গ্রহণ করলেন। শুম্ভ-নিশুম্ভের চর চণ্ড ও মুণ্ড তাকে দেখতে পেয়ে নিজ প্রভুদ্বয়কে বললেন যে এমন স্ত্রীলোক আপনাদেরই ভোগ্যা হবার যোগ্য। চণ্ড-মুণ্ডের কথায় শুম্ভ-নিশুম্ভ মহাসুর সুগ্রীবকে দৌত্যকর্মে নিযুক্ত করে দেবীর নিকট প্রেরণ করলেন। সুগ্রীব দেবীর কাছে শুম্ভ-নিশুম্ভের কুপ্রস্তাব মধুরভাবে ব্যক্ত করল। দেবী মৃদু হেসে বিনীত স্বরে বললেন, “তুমি সঠিকই বলেছ। এই বিশ্বে শুম্ভ-নিশুম্ভের বীর কে আছে? তবে আমি পূর্বে অল্পবুদ্ধিবশতঃ প্রতিজ্ঞা করেছিলাম, যে আমাকে যুদ্ধে পরাভূত করতে পারবে, কেবলমাত্র তাকেই আমি বিবাহ করব। এখন আমি প্রতিজ্ঞা লঙ্ঘন করি কি করে! তুমি বরং মহাসুর শুম্ভ বা নিশুম্ভকে বল, তাঁরা যেন এখানে এসে আমাকে পরাস্ত করে শীঘ্র আমার পাণিগ্রহণ করেন। আর বিলম্বে কি প্রয়োজন?” সুগ্রীব ক্রোধান্বিত হয়ে দেবীকে নিরস্ত হতে পরামর্শ দিল। কিন্তু দেবী নিজবাক্যে স্থির থেকে তাকে শুম্ভ-নিশুম্ভের কাছে প্রেরণ করলেন।
দেবীর কথায় কুপিত হয়ে অসুররাজ শুম্ভ তাকে উচিত শিক্ষা দেওয়ার উদ্দেশ্যে দৈত্যসেনাপতি ধূম্রলোচনকে প্রেরণ করলেন। ধূম্রলোচনের সঙ্গে দেবীর ভয়ানক যুদ্ধ হল ও সেই যুদ্ধে ধূম্রলোচন পরাজিত ও নিহত হল। এই সংবাদ পেয়ে শুম্ভ চণ্ড-মুণ্ড ও অন্যান্য অসুরসৈন্যদের প্রেরণ করল। তাদের সঙ্গে যুদ্ধ করার জন্য দেবী নিজ দেহ থেকে দেবী কালীর সৃষ্টি করলেন। চামুণ্ডা ভীষণ যুদ্ধের পর চণ্ড-মুণ্ডকে বধ করলেন। তখন দেবী দুর্গা তাকে চামুণ্ডা আখ্যায় ভূষিত করলেন।
চণ্ড-মুণ্ডের মৃত্যুসংবাদ পেয়ে সকল দৈত্যসেনাকে সুসজ্জিত করে প্রেরণ করলেন দেবীর বিরুদ্ধে। তখন তাকে সহায়তার প্রত্যেক দেবতার শক্তি রূপ ধারণ করে রণক্ষেত্রে উপস্থিত হলেন। এই দেবীরা হলেন ব্রহ্মাণী, মাহেশ্বরী, কৌমারী, বৈষ্ণবী, বারাহী, নারসিংহী, ঐন্দ্রী প্রমুখ। এঁরা প্রচণ্ড যুদ্ধে দৈত্যসেনাদের পরাভূত ও নিহত করতে লাগলেন। এই সময় রক্তবীজ দৈত্য সংগ্রামস্থলে উপস্থিত হল। তার রক্ত একফোঁটা মাটিতে পড়লে তা থেকে লক্ষ লক্ষ রক্তবীজ দৈত্য সৃষ্টি হয়। এই কারণে দুর্গা কালীর সহায়তায় রক্তবীজকে বধ করলেন। কালী রক্তবীজের রক্ত মাটিতে পড়তে না দিয়ে নিজে পান করে নেন।
এরপর শুম্ভ আপন ভ্রাতা নিশুম্ভকে যুদ্ধে প্রেরণ করেন। প্রচণ্ড যুদ্ধের পর দেবী দুর্গা নিশুম্ভকে বধ করলেন। প্রাণপ্রতিম ভাইয়ের মৃত্যুর শোকে আকুল হয়ে শুম্ভ দেবীকে বলল, “তুমি গর্ব করো না, কারণ তুমি অন্যের সাহায্যে এই যুদ্ধে জয়লাভ করেছ।” তখন দেবী বললেন, একৈবাহং জগত্যত্র দ্বিতীয়া কা মামপরা। পশ্যৈতা দুষ্ট মধ্যেব বিশন্ত্যো মদ্বিভূতয়ঃ।। -একা আমিই এ জগতে বিরাজিত। আমি ছাড়া দ্বিতীয় কে আছে? রে দুষ্ট, এই সকল দেবী আমারই বিভূতি। দ্যাখ্, এরা আমার দেহে বিলীন হচ্ছে।
তখন অন্যান্য সকল দেবী দুর্গার দেহে মিলিত হয়ে গেলেন। দেবীর সঙ্গে শুম্ভের ঘোর যুদ্ধ আরম্ভ হল। যুদ্ধান্তে দেবী শুম্ভকে শূলে গ্রথিত করে বধ করলেন। দেবতারা পুনরায় স্বর্গের অধিকার ফিরে পেলেন।
thumb|300px|বৈষ্ণবী ও বারাহী অসুরগণের সঙ্গে যুদ্ধরত
স্তোত্রসমূহ
দেবীমাহাত্ম্যম্ গ্রন্থে হিন্দুদের চারটি অত্যন্ত গুরুত্বপূর্ণ স্তোত্র সংকলিত হয়েছে। শাস্ত্রানুসারে, যাঁরা নিত্য চণ্ডীপাঠে অসমর্থ তাদের এই চারটি স্তব নিত্য পাঠের নির্দেশ দেওয়া হয়েছে। এগুলি হল:
কোবার্ন এই চারটি স্তব সম্পর্কে লিখেছেন: <blockquote class="toccolours" style="float:none; padding: 10px 15px 10px 15px; display:table;"> "While, in terms of quantity of verses, the Goddess's martial exploits are predominant, in terms of quality, these are surpassed by verses of another genre, viz., the hymns to the Goddess. Much of the power of the Devī Māhātmya derives from the way in which the hymnic material is held in counterpoint to the discursive account of her salvific activity in the world, but to the reader-hearer it is clear that the devotional fervor of the text, and the synthetic work it is performing, emerge most intensely in the hymns."
অঙ্গ
thumb|left|বারাহী পৃথক ধর্মগ্রন্থ হিসেবে দেবীমাহাত্ম্যম্ গ্রন্থে কয়েকটি "অঙ্গ" বা আনুষঙ্গিক পর্বাধ্যায় যুক্ত হয়েছে। এই সকল পর্বাধ্যায়গুলির শৈলী বিশ্লেষণ করে কোবার্ন এগুলিকে চতুর্দশ শতাব্দীতে সংযোজিত অংশ বলে মতপ্রকাশ করেছেন। এই অঙ্গগুলির প্রধান বিষয়বস্তু দেবীমাহাত্ম্যম্ গ্রন্থের আনুষ্ঠানিক ব্যবহার। মূর্তির সম্মুখে উচ্চৈঃস্বরে পাঠের নিমিত্ত এই অংশগুলি গ্রন্থে সংযোজিত হয়।
পরিশিষ্টভাগের অঙ্গ
thumb|300px|কৌমারী
চণ্ডীপাঠ শেষে দেবীর কাছে পাঠের ত্রুটির জন্য ক্ষমাপ্রার্থনা করে অপরাধক্ষমাপণস্তোত্র পাঠ করা হয়।
চণ্ডীপাঠ প্রথা
শারদীয়া নবরাত্রি উৎসবে দেবীমাহাত্ম্যম্ পাঠের বিশেষ প্রথা রয়েছে। উত্তরাখণ্ড, কাশ্মীর, হিমাচল প্রদেশ সহ উত্তর ভারতের কোনো কোনো অঞ্চলে চৈত্র নবরাত্রি উৎসবেও দেবীমাহাত্ম্যম্ পাঠ করা হয়। পশ্চিমবঙ্গে দেবীমাহাত্ম্যম্ পাঠ চণ্ডীপাঠ নামে পরিচিত। দুর্গাপূজা চলাকালে চণ্ডীপাঠ করা হয়। এছাড়া বাংলায় নানান ঘরোয়া ও সামাজিক ধর্মানুষ্ঠানেও চণ্ডীপাঠের প্রথা রয়েছে।
চণ্ডীযজ্ঞ অনুষ্ঠানের সময় দেবীমাহাত্ম্যম্ পাঠ করা হয়। জনসাধারণের কল্যাণকামনায় এই যজ্ঞ সমগ্র ভারতেই অনুষ্ঠিত হয়ে থাকে।
কয়েকটি বহুল প্রচারিত স্তোত্র ও তার অর্থ
দেবীমাহাত্ম্যম্ গ্রন্থের ব্রহ্মাকৃত দেবীস্তুতি (শ্লোক ৭২ - ৮৬) এই গ্রন্থের অধিক প্রচারিত শ্লোকগুলির অন্যতম। এই শ্লোকগুলির কাব্যিক সুষমা এবং দার্শনিকতা অতি সুন্দর। নিচে বাংলা হরফে এবং বাংলা অনুবাদে শ্লোকগুলি উল্লিখিত হয়েছে।
সুজাউল সিনিয়র ফাযিল মাদ্রাসা
সুজাউল সিনিয়র ফাযিল মাদ্রাসা (شجاع الفاضل مدرسة) বাংলাদেশের মৌলভীবাজার জেলার বড়লেখা উপজেলায় অবস্থিত একটি মাদ্রাসা। এটি ১৮৯০ সালের ১ জানুয়ারীতে প্রতিষ্ঠিত হয় এবং বর্তমানে প্রধান শিক্ষক মুহাম্মদ ফয়জুর রহমান এর নেতৃত্বে আছেন।
সফিউল্লা
এম সফিউল্লাহ (১৯৪৬–২৫ অক্টোবর ২০০৮) বাংলাদেশের চাঁদপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-২৬ আসনের আসনের সংসদ সদস্য ছিলেন।
প্রাথমিক জীবন
এম সফিউল্লাহ ১৯৪৬ সালে চাঁদপুরের ফরিদগঞ্জের বারপাইকা গ্রামের সম্ভ্রান্ত মুসলিম পরিবারে জন্ম গ্রহন করেন। পৈত্রিক বাড়ি ফরিদগঞ্জের ১৫নং রূপসা উত্তর ইউনিয়নস্থ বারপাইকা গ্রামে। তার ২ পুত্র ও ৩ কন্যা। তিনি গৃদকালিন্দিয়া উচ্চ বিদ্যালয় থেকে এসএসসি,চাঁদপুর সরকারি কলেজ থেকে এইচএসসি ও ঢাকা বিশ্ববিদ্যালয় থেকে মাস্টার্স ডিগ্রী অর্জন করেন।
রাজনৈতিক জীবন
এম,সফিউল্লাহ ৬৬ এর ৬ দফা আন্দোলন, ৬৯ এর গন অভ্যুথান বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধে তিনি বাংলাদেশ লিবারেশন ফোর্সের (বিএলএফ) চট্টগ্রাম বিভাগীয় সাব সেক্টর কমান্ডার ছিলেন। তিনি ১৯৯২ সালে চাঁদপুর জেলা আওয়ামী লীগের সভাপতি নির্বাচিত হন। ১৯৭২ সালে বাংলাদেশ ছাত্রলীগ কেন্দ্রীয় কমিটির প্রথমে সাংগঠনিক সম্পাদক ও পরবর্তীতে সহ-সভাপতি ছিলেন। যুবলীগের প্রতিষ্ঠাতা সদস্যও ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২০ আসন থেকে সংসদ সদস্য নির্বাচিত হন।
তিনি চাঁদপুর জেলা রেডক্রিসেন্ট সোসাইটির প্রতিষ্ঠাতা চেয়ারম্যান ছিলেন। চাঁদপুর জেলা যুবলীগের প্রতিষ্ঠাতা আহবায়ক ছিলেন। চাঁদপুর ক্লাবের প্রতিষ্ঠাতা সদস্য ছিলেন। বদরপুর আলিয়া মাদ্রাসা,ফরিদগঞ্জ এর প্রতিষ্ঠাতা ছিলেন। গৃদকালিন্দিয়া বালিকা উচ্চ বিদ্যালয়ের প্রতিষ্ঠাতা ছিলেন। চাঁদপুরের পুরান বাজারস্থ মার্চেন্ড একাডেমীর প্রতিষ্ঠাতা সদস্য ছিলেন। দীর্ঘদিন চাঁদপুর জেলা ক্রীড়া সংস্থার সহ-সভাপতি ছিলেন। চাঁদপুর জেলা ডায়াবেটিক হাসপাতালের প্রতিষ্ঠাতা সদস্য ছিলেন। চাঁদপুর জেলা ক্রীড়া সংস্থার নিবন্ধিত চাঁদপুর ইয়ুথ ক্লাবের প্রতিষ্ঠাতা সভাপতি ছিলেন।
উনি চাঁদপুর জেলায় বহু স্কুল, কলেজ প্রতিষ্ঠায় বলিষ্ঠ ভুমিকা পালন করেন।
মৃত্যু
এম সফিউল্লা ২৫ অক্টোবর ২০০৮ সালে মৃত্যুবরণ করেন।
সিহান সংবাদ সংস্থা
সিহান সংবাদ সংস্থা ( Cihan Haber Ajansı   ) ইস্তানবুল ভিত্তিক একটি তুর্কি সংবাদ সংস্থা ছিল।
এ সংবাদ সংস্থাটি ১৯৯৪ সালে প্রতিষ্ঠিত হয়। এটি তুরস্কের ফিজা প্রকাশনীর একটি অংশ। যার মূল মালিকানায় রয়েছে জামান সংবাদপত্র ও তুর্কি সাপ্তাহিক পত্রিকা অ্যাকশিয়ন। সিহান সংবাদ সংস্থা সাধারণত মাঠের তাৎক্ষণিক সংবাদ, রাজনীতি, অর্থনীতি, প্রবসা, খেলাধুলা, বিনোদন বিষয়ক সংবাদ প্রকাশ করে। এ সংস্থাটি প্রতিদিনি ৪৫০টি সংবাদ তৈরি করে এবং ৩১৫টি ছবি ও ১০০টি ভিডিও সংবাদ প্রকাশ করতো। ২০১৬ সালের ২৭ জুলাই তুরস্কের জরুরি অবস্থার মধ্যে বন্ধ  হয়।  ২০১৬ সালে তুরুস্কে সেনা অভ্যুত্থানের চেষ্টার সময় এটি রাষ্ট্রীয়ভাবে বন্ধের ঘোষণা দেয়া হয়।
বিবরণ
সিহান সংবাদ সংস্থায় তুরস্কের জাতীয় ৭৮ ভাগ পত্রিকাকে সরবরাহ করতো।  এবং তুরস্কের ৫৩ ভাগ জাতীয় টেলিভিশনের ভিডিও সংবাদ সরবরাহ করেছে।   এ সংবাদ সংস্থাটি অল্পদিনের টেলিভিশন ও পত্রিকা প্রকাশনাগুলোর কাছে সংবাদ সরবরাহ করে জনপ্রিয়তা অর্জন করেন। এর বাইরেও সিহান বিদেশি প্রায় ১০০টিরও অধিক পত্রিকা ও চ্যানেলকে সংবাদ সরবরাহ করতো। বিশেষ করে বিবিসি, এনবিসি, এমটিভি, আল জাজিরা, আমেরিকান ব্রডকাস্টিং কোম্পানি সংবাদ সংগ্রহ করেছিলো।.
সিহান সংবাদ সংস্থা তুরস্কের সর্বশেষ তিনটি আলোচিত নির্বাচনের সংবাদ সংগ্রহ করে বিভিন্ন টেলিভিশন চ্যানেলে সরবরাহ করে গণমাধ্যমে ব্যাপক ভূমিকা রেখেছিলো।
কে আর পুরী
কে আর পুরী ২০ আগস্ট ১৯৭৫ থেকে ২ মে ১৯৭৭ পর্যন্ত ভারতীয় রিজার্ভ ব্যাংকের গভর্নর আরবিআইয়ের গভর্নর নিযুক্ত হওয়ার আগে তিনি ভারতের জীবন বীমা কর্পোরেশনের চেয়ারম্যান ও ব্যবস্থাপনা পরিচালক ছিলেন।
তার সর্বশেষ স্বাক্ষর ভারতীয় রুপি ১,০০০ মূল্যমানের নোটে দেখা গেছে। এই নোট ১৯৭৮ সালে আইন স্বীকৃত অশুভ হিসাবে তুলে নেয়া হয়েছিল এবং ২০০০ সালে ২২ বছর পরে পুনরায় চালু করা হয়েছিল।
পঞ্চগড় সরকারি মহিলা কলেজ
পঞ্চগড় সরকারি মহিলা কলেজ  পঞ্চগড়ে অবস্থিত বাংলাদেশের একটি সরকারি কলেজ । এই কলেজটি মহিলা কলেজ  নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
ইতিহাস
বাংলাদেশের সর্ব উত্তরের জনপদ পঞ্চগড়ের একটি সুবিখ্যাত ও ঐতিহ্যবাহী বিদ্যাপীঠ পঞ্চগড় সরকারি মহিলা কলেজ। নারীশিক্ষা সম্প্রসারণের মহৎ লক্ষ্য নিয়ে স্থানীয় দানবীর, বিদ্যানুরাগী ব্যক্তিবর্গ ও জেলা প্রশাসনের প্রত্যক্ষ সহযোগিতায় ১৯৮৫ সালের ১ জুলাই কলেজটির যাত্রা শুরু হয়। ১৯৯০ সালে কলেজটিকে সরকারিকরণ করা হলেও ১৯৯১ সালে তা’ বাতিল করা হয়। ১৯৯৭ সালের ২৭ মার্চ কলেজটি শিক্ষাবান্ধব সরকারের মাননীয় প্রধানমন্ত্রী শেখ হাসিনা জাতীয়করণ করেন। জেলার একমাত্র সরকারি মহিলা কলেজ এটি। নারীশিক্ষার উন্নয়নে সর্বোপরি একটি দক্ষ, মননশীল জাতি উপহার দেবার মানসে এই শিক্ষাপ্রতিষ্ঠানটি সূচনালগ্ন থেকেই শিক্ষাদান প্রক্রিয়ায় অসামান্য অবদান রেখে আসছে। প্রায় ছয় হাজার ছাত্রী সম্বলিত এ শিক্ষায়তনে পাঠদানের পরিবেশ অত্যন্ত অনুকূল। এইচ.এস.সি. পর্যায়ে ২২টি ও স্নাতক (পাস) পর্যায়ে ২০টি বিষয়ে এবং স্নাতক (সম্মান) পর্যায়ে ৯টি বিষয়ে এখানে পাঠদান করা হয়। কলেজের প্রাক্তন অধ্যক্ষ ড. মোঃ নাজমুল হক এই কলেজে অবস্থিত বাংলাদেশের একমাত্র ‘রকস্ মিউজিয়ামটি প্রতিষ্ঠা করেন। এটি ছাত্রীদের জ্ঞানার্জনের পাশাপাশি দেশি-বিদেশি পর্যটকদের জন্য এক অপার কৌতূহলের বিষয়। জেলার প্রথম পরীক্ষামূলক চা বাগানটি এই কলেজ ক্যাম্পাসে অবস্থিত। “শিক্ষাই মুক্তি” এ স্লোগানকে ধারণ করে এ কলেজ সাফল্যের দিক থেকে জেলার সবচেয়ে গৌরবময় ফলাফল উপহার দিয়ে আসছে। কলেজের সামগ্রিক কর্মসূচি সুষ্ঠুভাবে সম্পন্ন করার জন্য ‘একাডেমিক ক্যালেন্ডার’ অনুসরণ করা হয়। সহশিক্ষা কার্যক্রমেও এ কলেজের অবস্থান অনন্য। জাতীয় দিবস সহ অন্যান্য গুরুত্বপূর্ণ দিবসে ছাত্রীরা অংশ নিয়ে থাকে। আবৃত্তি, সঙ্গীত, বিতর্ক সহ কলেজে অনুষ্ঠিত ক্রীড়া ও সাংস্কৃতিক প্রতিযোগিতায় ছাত্রীদের তৎপরতা আশাব্যঞ্জক। পঞ্চগড় সরকারি মহিলা কলেজটি অধ্যক্ষ, উপাধ্যক্ষ এবং সকল শিক্ষক ও কর্মচারীর ঐকান্তিক প্রচেষ্টায় নিরন্তর এগিয়ে চলেছে জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলাদেশ বিনির্মাণে।
অনুষদসমূহ
কলেজটিতে বর্তমানে ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি।